b'\n_START_ARTICLE_\nJeklena litina\n_START_PARAGRAPH_\nJeklena litina je pomirjeno jeklo, ki ga ulivamo v livno votlino, kjer se strdi in obdr\xc5\xbei njeno obliko. Ulitkov naknadno ne preoblikujemo ve\xc4\x8d kot npr. pri kovanju ali valjanju. Zaradi tega so lastnosti ulitkov slab\xc5\xa1e kot lastnosti gnetnega jekla.\n_START_SECTION_\nPlini v jekleni litini\n_START_PARAGRAPH_\nKisik je v trdnem \xc5\xbeelezu prakti\xc4\x8dno netopen. Jeklena litina ima pogosto 0,01 do 0,02\xc2\xa0% O vezanega v obliki oksida._NEWLINE_Du\xc5\xa1ik povzro\xc4\x8da krhkost. Topen je tako v teko\xc4\x8di kot tudi v trdni litini. Njegova koli\xc4\x8dina je odvisna od proizvodnega procesa. _NEWLINE_Vodik je delno topen.\n_START_SECTION_\nMikrostruktura jeklene litine\n_START_PARAGRAPH_\nSe ravna po metastabilnem diagramu Fe Fe\xe2\x82\x83C. Obi\xc4\x8dajno je feritna ali ferit perlitna.\n_START_SECTION_\nKr\xc4\x8denje jeklene litine\n_START_PARAGRAPH_\nVsaka litina se med strjevanjem kr\xc4\x8di. Ko se ulitek strdi, se kr\xc4\x8denje nadaljuje, dokler se ne ohladi do sobne temperature. _NEWLINE_Na velikost kr\xc4\x8denja vplivajo: kemi\xc4\x8dna sestava litine (zlasti C), hitrost ohlajevanja, vrste forme, kompliciranost ulitka. Kr\xc4\x8denje ulitka je tem ve\xc4\x8dje, \xc4\x8dim ve\xc4\x8d je ogljika v litini. Volumsko kr\xc4\x8denje zna\xc5\xa1a od 6 do 7\xc2\xa0% in linearno od 2 do 2,2\xc2\xa0%.'